สวัสดีครับ พอดีที่อวัยวะเพศพี่เส้นเลือดแข็งๆ ขึ้นครับตามแนวขวาง ช่วงบริเวณรอยหยัก ตรงที่หนังหุ้มครับ เป็นมา 2 สัปดาห์แล้วครับ ไม่มีอาการเจ็บ หรือปวดครับ เกิดจากอะไรครับ รักษาอย่างไงครับ ไม่ได้มีเพศสัมพันธิ์มาก่อนหน้านี้ครับ
สวัสดีค่ะ การมีเส้นเลือดแข็งๆขึ้นตามบริเวณหนังหุ้มอวัยวะเพศชายนั้น สาเหตุที่พบได้เช่นเป็นภาวะปกติเช่นขณะมีการแข็งตัวของอวัยวะเพศ ซึ่งจะค่อยๆหายไปเมื่ออวัยวะเพศคลายตัวลง หรือเกิดจากเส้นเลือดขอดที่บริเวณอวัยวะเพศ การติดเชื้อของเส้นเลือดหรือเยื่อบุผิวหนังที่อยู่รอบๆ หรือการมีเนื้องอกบางอย่าง เป็นต้นการให้ได้การวินิจฉัยที่แน่ชัด ควรพบแพทย์เพื่อตรวจร่างกายโดยตรง และควรไปพบแพทย์หากมีเส้นเลือดแข็งๆขึ้นตลอดเวลา แม้ไม่ได้มีเพศสัมพันธ์ หรือมีขนาดเส้นเลือดใหญ่ผิดปกติ หรือก่อให้เกิดความเจ็บปวดร่วมด้วย ในระหว่างนี้ควรงดการทำกิจกรรมทางเพศทุกชนิดไปก่อน ไม่ซื้อยาอะไรมาทาเอง ไม่ไปถูแรงๆที่บริเวณดังกล่าว